Ենթակառուցվածքը որպես ծառայություն (Infrastructure as a Service, հապ.՝ IaaS). հաճախորդին բազմատեսակ ամպային ենթակառուցվածքի՝ սերվերների, տվյալների պահման համակարգերի, ինչպես նաև այդ ռեսուրսների կառավարման համար ծրագրային ապահովման տրամադրում: Հաճախորդի տեսակետից նման մոտեցման հիմնական առավելություններից է թանկարժեք սարքավորում ձեռքբերելու անհրաժեշտության բացակայությունը, քանի որ այդ սարքավորման մի մասը հաճախ տևական ժամանակ չի օգտագործվում կամ աննպատակային է օգտագործվում. պատվիրատուն վճարում է միայն այդ ժամանակահատվածում իրեն անհրաժեշտի համար և հնարավորություն ունի սահուն կերպով ավելացնել կամ նվազեցնել օգտագործվող ռեսուրսների ծավալը: